Előttem ─ utánam
Előttem csupa kaczagó nők járnak,
Gőgösek, czifrák, pávák.
Ha kergetem,ők szinte szárnyon szállnak.─
Mikor a közelükbe érek
S utjukból lankadtan kitérek:
Ők utam állják.

Körülfognak, szürke pacsirtát engem,
Ez édes, ékes pávák.
S hidegek mig én kegyük hőn esengem.─
Ha rideg dacz lesz urrá rajtam
S lemond a csókról tikkadt ajkam:
Ők felkínálják.

Egy csók...kettő...S magamégető gőggel
Már el kell hagynom őket.
És ─ ki jöhetne tisztába a nőkkel?─ 
Elengednek ma...ám másnappal:
Búgó lágy galamb-alázattal
Utánam jőnek... 
Versek